title: Komisijas Īstenošanas regula (ES) 2018/1079 (2018. gada 30. jūlijs) par atļauju Bacillus subtilis DSM 28343 preparātu izmantot par barības piedevu atšķirtiem sivēniem (atļaujas turētājs Lactosan GmbH & Co. KG) (Dokuments attiecas uz EEZ.)

text:
                  31.7.2018

                  LV

                  Eiropas Savienības Oficiālais Vēstnesis

                  L 194/131

         KOMISIJAS ĪSTENOŠANAS REGULA (ES) 2018/1079
         (2018. gada 30. jūlijs)
         par atļauju Bacillus subtilis DSM 28343 preparātu izmantot par barības piedevu atšķirtiem sivēniem (atļaujas turētājs Lactosan GmbH & Co. KG)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un nosaka šādas atļaujas piešķiršanas pamatojumu un kārtību.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz preparāta Bacillus subtilis DSM 28343 atļauju. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju Bacillus subtilis DSM 28343 preparātu izmantot par barības piedevu atšķirtiem sivēniem, to klasificējot barības piedevu kategorijā “zootehniskās piedevas”.

                     (4)

                     Komisijas Īstenošanas regula (ES) 2017/187 (2)
                        Bacillus subtilis DSM 28343 preparātu, kas iekļauts piedevu kategorijā “zootehniskās piedevas”, atļāva desmit gadus izmantot par barības piedevu gaļas cāļiem.

                     (5)

                     Eiropas Pārtikas nekaitīguma iestāde (“Iestāde”) 2018. gada 6. marta atzinumā (3) secināja, ka ar piedāvātajiem lietošanas nosacījumiem Bacillus subtilis DSM 28343 preparātam nav nelabvēlīgas ietekmes uz dzīvnieku veselību, cilvēka veselību vai vidi un atšķirtiem sivēniem tas var palielināt svaru, svara pieaugumu vai barošanas efektivitātes koeficientu. Iestāde uzskata, ka attiecībā uz uzraudzību pēc laišanas tirgū īpašas prasības nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (6)

                     Preparāta Bacillus subtilis DSM 28343 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāatļauj izmantot, kā norādīts šīs regulas pielikumā.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ar pielikumā norādītajiem nosacījumiem ir atļauts izmantot par dzīvnieku barības piedevu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2017. gada 2. februāra Īstenošanas regula (ES) 2017/187 par atļauju izmantot Bacillus subtilis (DSM 28343) kā barības piedevu gaļas cāļiem (atļaujas turētājs Lactosan GmbH & Co. KG) (OV L 29, 3.2.2017., 35. lpp.).

            (3)  EFSA Journal 2018; 16(3):5221.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: zarnu floras stabilizatori

                        4b1825

                           Lactosan GmbH & Co. KG

                           Bacillus subtilis

                        DSM 28343

                           Piedevas sastāvs

                           Bacillus subtilis DSM 28343 preparāts, kas satur vismaz 1 × 1010 KVV uz g piedevas
                        Cietā veidā

                           Aktīvās vielas raksturojums

                        Dzīvotspējīgas Bacillus subtilis DSM 28343 sporas

                           Analītiskā metode
                            (1)

                           Bacillus subtilis DSM 28343 identificēšanai barības piedevā, premiksos un barībā:

                                    —

                                    identificēšana: pulsa lauka gela elektroforēze (PFGE).

                           Bacillus subtilis DSM 28343 skaitīšanai barības piedevā, premiksos un barībā:

                                    —

                                    skaitīšana: Petri trauciņa un uztriepuma metode ar triptona-sojas agara barotni (EN 15784)

                        Sivēni (atšķirti)

                        —

                        1 × 109

                        —

                                    1.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Lietošanai atšķirtiem sivēniem, kuru svars nepārsniedz 35 kg.

                                    3.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus.

                        20.8.2028.

               (1)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/1080 (2018. gada 30. jūlijs) par atļauju Bacillus subtilis DSM 29784 preparātu izmantot par barības piedevu mazāk svarīgu sugu gaļas mājputniem un mazāk svarīgu sugu dējējmājputniem (atļaujas turētājs Adisseo France SAS) (Dokuments attiecas uz EEZ.)

text:
                  31.7.2018

                  LV

                  Eiropas Savienības Oficiālais Vēstnesis

                  L 194/134

         KOMISIJAS ĪSTENOŠANAS REGULA (ES) 2018/1080
         (2018. gada 30. jūlijs)
         par atļauju Bacillus subtilis DSM 29784 preparātu izmantot par barības piedevu mazāk svarīgu sugu gaļas mājputniem un mazāk svarīgu sugu dējējmājputniem (atļaujas turētājs Adisseo France SAS)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un nosaka šādas atļaujas piešķiršanas pamatojumu un kārtību.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz preparāta Bacillus subtilis DSM 29784 atļauju. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju Bacillus subtilis DSM 29784 preparātu izmantot par barības piedevu mazāk svarīgu sugu gaļas mājputniem un mazāk svarīgu sugu dējējmājputniem, to klasificējot barības piedevu kategorijā “zootehniskās piedevas”.

                     (4)

                     Komisijas Īstenošanas regula (ES) 2018/328 (2)
                        Bacillus subtilis DSM 29784 preparātu, kas iekļauts piedevu kategorijā “zootehniskās piedevas”, atļāva desmit gadus izmantot par barības piedevu gaļas cāļiem un dējējvistu cāļiem.

                     (5)

                     Eiropas Pārtikas nekaitīguma iestāde (“Iestāde”) 2018. gada 21. februāra atzinumā (3) secināja, ka ar piedāvātajiem lietošanas nosacījumiem Bacillus subtilis DSM 29784 preparātam nav nelabvēlīgas ietekmes uz dzīvnieku veselību, cilvēka veselību un vidi. Iestāde arī secināja, ka var pamatoti pieņemt, ka iedarbības veids mazāk svarīgām mājputnu sugām ir tāds pats kā galvenajām mājputnu sugām (gaļas cāļiem). Līdz ar to secinājumu par iedarbīgumu uz gaļas cāļiem var ekstrapolēt uz mazāk svarīgām gaļas mājputnu un mazāk svarīgām dējējmājputnu sugām. Iestāde uzskata, ka attiecībā uz uzraudzību pēc laišanas tirgū īpašas prasības nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (6)

                     Preparāta Bacillus subtilis DSM 29784 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāatļauj izmantot, kā norādīts šīs regulas pielikumā.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ar pielikumā norādītajiem nosacījumiem ir atļauts izmantot par dzīvnieku barības piedevu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2018. gada 5. marta Īstenošanas regula (ES) 2018/328 par atļauju lietot preparātu Bacillus subtilis DSM 29784 par barības piedevu gaļas cāļiem un dējējvistu cāļiem (atļaujas turētājs ADISSEO France SAS) (OV L 63, 6.3.2018., 10. lpp.).

            (3)  EFSA Journal 2018; 16(3):5204.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: zarnu floras stabilizatori

                        4b1829

                           ADISSEO France SAS

                           Bacillus subtilis DSM 29784

                           Piedevas sastāvs

                           Bacillus subtilis DSM 29784 preparāts, kas satur vismaz 1 × 1010 KVV uz g piedevas.
                        Cietā veidā

                           Aktīvās vielas raksturojums

                        Dzīvotspējīgas Bacillus subtilis DSM 29784 sporas

                           Analītiskā metode
                            (1)

                           Bacillus subtilis DSM 29784 skaitīšana piedevā, premiksā un barībā:
                        Petri trauciņa un uztriepuma metode ar triptona–sojas agara barotni (EN 15784)

                           Bacillus subtilis DSM 29784 identificēšana: identificēšana: pulsa lauka gela elektroforēze (PFGE)

                        Mazāk svarīgu sugu gaļas mājputni un dējējmājputni

                        —

                        1 × 108

                        —

                                    1.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Atļauts lietot barībā, kura satur šādus atļautos kokcidiostatus: lazalocīda A nātrijs vai diklazurils.

                                    3.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp ādas, elpceļu un acu aizsarglīdzekļus.

                        20.8.2028.

               (1)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/1081 (2018. gada 30. jūlijs) par atļauju Bacillus subtilis C-3102 (DSM 15544) preparātu izmantot par barības piedevu nobarojamām cūkām (atļaujas turētājs Asahi Calpis Wellness Co. Ltd, ko pārstāv Asahi Calpis Wellness Co. Ltd Eiropas pārstāvniecības birojs) (Dokuments attiecas uz EEZ.)

text:
                  31.7.2018

                  LV

                  Eiropas Savienības Oficiālais Vēstnesis

                  L 194/137

         KOMISIJAS ĪSTENOŠANAS REGULA (ES) 2018/1081
         (2018. gada 30. jūlijs)
         par atļauju Bacillus subtilis C-3102 (DSM 15544) preparātu izmantot par barības piedevu nobarojamām cūkām (atļaujas turētājs Asahi Calpis Wellness Co. Ltd, ko pārstāv Asahi Calpis Wellness Co. Ltd Eiropas pārstāvniecības birojs)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un nosaka šādas atļaujas piešķiršanas pamatojumu un kārtību.

                     (2)

                     Komisijas Regula (EK) Nr. 1444/2006 (2)
                        Bacillus subtilis C-3102 (DSM 15544) preparātu, kas iekļauts piedevu kategorijā “zootehniskās piedevas”, atļāva desmit gadus izmantot par barības piedevu gaļas cāļiem, Komisijas Regula (ES) Nr. 184/2011 (3) – dējējvistu cāļiem, tītariem, mazāk svarīgu sugu putniem un citiem dekoratīvajiem un medījamajiem putniem, Komisijas Regula (EK) Nr. 333/2010 (4) – atšķirtiem sivēniem, Komisijas Regula (ES) 2016/897 (5) – dējējvistām un dekoratīvajām zivīm un Komisijas Īstenošanas regula (ES) 2017/2312 (6) – sivēnmātēm, zīdāmiem sivēniem un suņiem.

                     (3)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju Bacillus subtilis C-3102 (DSM 15544) preparātu izmantot jaunā veidā nobarojamām cūkām, pieprasot to klasificēt piedevu kategorijā “zootehniskās piedevas”.

                     (4)

                     Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (5)

                     Eiropas Pārtikas nekaitīguma iestāde (“Iestāde”) 2018. gada 6. marta atzinumā (7) secināja, ka ar piedāvātajiem lietošanas nosacījumiem Bacillus subtilis C-3102 (DSM 15544) preparātam nav nelabvēlīgas ietekmes uz dzīvnieku veselību, cilvēka veselību un vidi un nobarojamām cūkām tas var uzlabot zootehniskos parametrus. Iestāde uzskata, ka attiecībā uz uzraudzību pēc laišanas tirgū īpašas prasības nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (6)

                     Preparāta Bacillus subtilis C-3102 (DSM 15544) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāatļauj izmantot, kā norādīts šīs regulas pielikumā.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ar pielikumā norādītajiem nosacījumiem ir atļauts izmantot par dzīvnieku barības piedevu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2006. gada 29. septembra Regula (EK) Nr. 1444/2006 par Bacillus subtilis C-3102 (Calsporin) kā dzīvnieku barības piedevas izmantošanas atļauju (OV L 271, 30.9.2006., 19. lpp.).

            (3)  Komisijas 2011. gada 25. februāra Regula (ES) Nr. 184/2011 par atļauju izmantot Bacillus subtilis C-3102 (DSM 15544) kā barības piedevu dējējvistu cāļiem, tītariem, mazāk svarīgām putnu sugām un citiem dekoratīviem un medījamiem putniem (atļaujas turētājs Calpis Co. Ltd, Japāna, ko pārstāv Calpis Co. Ltd Eiropas pārstāvniecības birojs) (OV L 53, 26.2.2011., 33. lpp.).

            (4)  Komisijas 2010. gada 22. aprīļa Regula (ES) Nr. 333/2010 par atļauju jaunā veidā izmantot Bacillus subtilis C-3102 (DSM 15544), lai lietotu to kā barības piedevu atšķirtiem sivēniem (atļaujas turētājs Calpis Co. Ltd, Japāna, ko Eiropas Savienībā pārstāv Calpis Co. Ltd Eiropas pārstāvniecības birojs) (OV L 102, 23.4.2010., 19. lpp.).

            (5)  Komisijas 2016. gada 8. jūnija Īstenošanas regula (ES) 2016/897, ar ko atļauj preparātu Bacillus subtilis (C-3102) (DSM 15544) lietot par barības piedevu dējējvistām un dekoratīvām zivīm (atļaujas turētājs Asahi Calpis Wellness Co. Ltd) un ar ko attiecībā uz atļaujas turētāju groza Regulu (EK) Nr. 1444/2006, Regulu (ES) Nr. 333/2010 un Regulu (ES) Nr. 184/2011 (OV L 152, 9.6.2016., 7. lpp.).

            (6)  Komisijas 2017. gada 13. decembra Īstenošanas regula (ES) 2017/2312 par atļauju Bacillus subtilis C-3102 (DSM 15544) preparātu izmantot jaunā veidā par barības piedevu sivēnmātēm, zīdāmiem sivēniem un suņiem (atļaujas turētājs Asahi Calpis Wellness Co. Ltd, ko pārstāv Asahi Calpis Wellness Co. Ltd Eiropas pārstāvniecības birojs) (OV L 331, 14.12.2017., 41. lpp.).

            (7)  EFSA Journal 2018; 16(3):5219.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: zarnu floras stabilizatori

                        4b1820

                           Asahi Calpis Wellness Co. Ltd, ko Eiropas Savienībā pārstāv Asahi Calpis Wellness Co. Ltd Eiropas pārstāvniecības birojs

                           Bacillus subtilis C-3102 (DSM 15544)

                           Piedevas sastāvs

                           Bacillus subtilis C-3102 (DSM 15544) ar vismaz 1,0 × 1010 KVV/g
                        Cietā veidā

                           Aktīvās vielas raksturojums

                        Dzīvotspējīgas Bacillus subtilis C-3102 (DSM 15544) sporas (KVV)

                           Analītiskā metode
                            (1)

                        Skaitīšana: Petri trauciņa un uztriepuma metode, kur visās mērķa matricēs izmanto triptona–sojas agara barotni (EN 15784:2009)
                        Identificēšana: pulsa lauka gela elektroforēze (PFGE)

                        Nobarojamās cūkas

                        —

                        1,5 × 108

                        —

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus.

                        20.8.2028.

               (1)  Sīkāka informācija par analītiskajām metodēm pieejama references laboratorijas tīmekļvietnē: www.irmm.jrc.ec.europa.eu/crl-feed-additives.


title: Padomes Īstenošanas regula (ES) 2018/1071 (2018. gada 30. jūlijs), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2018/468

text:
                  31.7.2018

                  LV

                  Eiropas Savienības Oficiālais Vēstnesis

                  L 194/23

         PADOMES ĪSTENOŠANAS REGULA (ES) 2018/1071
         (2018. gada 30. jūlijs),
         ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2018/468
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2018. gada 21. martā pieņēma Īstenošanas regulu (ES) 2018/468 (2), ar kuru īsteno Regulas (EK) Nr. 2580/2001 2. panta 3. punktu, izveidojot atjauninātu to personu, grupu un vienību sarakstu, kurām piemēro Regulu (EK) Nr. 2580/2001 (“saraksts”).

                     (2)

                     Praktisko iespēju robežās Padome visām personām, grupām un vienībām ir sniegusi paziņojumu par iemesliem, kāpēc tās ir ietvertas sarakstā.

                     (3)

                     Publicējot paziņojumu Eiropas Savienības Oficiālajā Vēstnesī, Padome informēja sarakstā uzskaitītās personas, grupas un vienības, ka tā ir nolēmusi arī turpmāk atstāt tās sarakstā. Attiecīgajām personām, grupām un vienībām Padome paziņoja arī to, ka ir iespējams pieprasīt paziņojumu par iemesliem, kādēļ Padome tās ir iekļāvusi sarakstā, ja tās tādu paziņojumu vēl nav saņēmušas.

                     (4)

                     Padome ir pārskatījusi sarakstu, kā prasīts Regulas (EK) Nr. 2580/2001 2. panta 3. punktā. Pārskatot minēto sarakstu, Padome ņēma vērā attiecīgo personu un vienību iesniegtos apsvērumus, kā arī atjaunināto informāciju, kas saņemta no kompetentajām valsts iestādēm par sarakstā iekļauto personu un vienību statusu valsts līmenī.

                     (5)

                     Padome ir pārliecinājusies, ka Kopējās nostājas 2001/931/KĀDP (3) 1. panta 4. punktā minētās kompetentās iestādes ir pieņēmušas lēmumus attiecībā uz visām personām, grupām un vienībām, ciktāl tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot Regulā (EK) Nr. 2580/2001 paredzētos īpašos ierobežojošos pasākumus.

                     (6)

                     Attiecīgi būtu jāatjaunina saraksts un būtu jāatceļ Īstenošanas regula (ES) 2018/468,

               IR PIEŅĒMUSI ŠO REGULU.

            1. pants
            Regulas (EK) Nr. 2580/2001 2. panta 3. punktā paredzētais saraksts ir izklāstīts šīs regulas pielikumā.

            2. pants
            Īstenošanas regulu (ES) 2018/468 atceļ.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  OV L 344, 28.12.2001., 70. lpp.

            (2)  Padomes Īstenošanas regula (ES) 2018/468 (2018. gada 21. marts), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2017/1420 (OV L 79, 22.3.2018., 7. lpp.).

            (3)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

            PIELIKUMS

               PERSONU, GRUPU UN VIENĪBU SARAKSTS, KAS IR MINĒTS 1. PANTĀ

            I.   PERSONAS

                        1.

                           ABDOLLAHI Hamed (jeb Mustafa Abdullahi), dzimis 11.8.1960. Irānā. Pases Nr.: D9004878.

                        2.

                           AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                        3.

                           AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                        4.

                           ARBABSIAR Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais. Pases Nr.: C2002515 (Irāna); pases Nr.: 477845448 (ASV). Valstspiederīgā identitātes numurs: 07442833, derīguma termiņš līdz 15.3.2016. (ASV izdota transportlīdzekļa vadītāja apliecība).

                        5.

                           BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdamā (Nīderlande).

                        6.

                           EL HAJJ, Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases Nr.: JX446643 (Kanāda).

                        7.

                           IZZ-AL-DIN, Hasan (jeb GARBAYA, Ahmed, jeb SA-ID, jeb SALWWAN, Samir), Libāna, dzimis 1963. gadā Libānā, Libānas pilsonis.

                        8.

                           MELIAD, Farah, dzimis 5.11.1980. Sidnejā (Austrālija), Austrālijas pilsonis. Pases Nr.: M2719127 (Austrālija).

                        9.

                           MOHAMMED, Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā. Pases Nr.: 488555.

                        10.

                           ȘANLI, Dalokay (jeb Sinan), dzimis 13.10.1976. Pülümür (Turcija).

                        11.

                           SHAHLAI Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam province, Irāna.

                        12.

                           SHAKURI, Ali Gholam, dzimis aptuveni 1965. gadā Teherānā, Irāna.

                        13.

                           SOLEIMANI Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), dzimis 1957. gada 11. martā Irānā. Irānas valstspiederīgais. Pases Nr.: 008827 (Irānas diplomātiskā), izdota 1999. gadā. Pakāpe: ģenerālmajors.

                  II.   GRUPAS UN VIENĪBAS

                        1.

                           Abu Nidal Organisation – ANO (jeb Fatah Revolutionary Council, jeb Arab Revolutionary Brigades, jeb Black September, jeb Revolutionary Organisation of Socialist Muslims).

                        2.

                           Al-Aqsa Martyrs' Brigade.

                        3.

                           Al-Aqsa e.V.

                        4.

                           Babbar Khalsa.

                        5.

                           Communist Party of the Philippines, arī New People's Army – NPA, Filipīnas.

                        6.

                           Gama'a al-Islamiyya (jeb Al-Gama'a al-Islamiyya) (Islamic Group – IG).

                        7.

                           İslami Büyük Doğu Akıncılar Cephesi – IBDA-C (Great Islamic Eastern Warriors Front).

                        8.

                           Hamas, arī Hamas-Izz al-Din al-Qassem.

                        9.

                           Hizballah Military Wing (jeb Hezbollah Military Wing, jeb Hizbullah Military Wing, jeb Hizbollah Military Wing, jeb Hezballah Military Wing, jeb Hisbollah Military Wing, jeb Hizbu'llah Military Wing, jeb Hizb Allah Military Wing, jeb Jihad Council (un visas vienības tā pakļautībā, tostarp Ārējās drošības organizācija (External Security Organisation)).

                        10.

                           Hizbul Mujahideen – HM.

                        11.

                           Khalistan Zindabad Force – KZF.

                        12.

                           Kurdistan Workers' Party – PKK (jeb KADEK, jeb KONGRA-GEL).

                        13.

                           Liberation Tigers of Tamil Eelam – LTTE.

                        14.

                           Ejército de Liberación Nacional (National Liberation Army).

                        15.

                           Palestinian Islamic Jihad – PIJ.

                        16.

                           Popular Front for the Liberation of Palestine – PFLP.

                        17.

                           Popular Front for the Liberation of Palestine – General Command (jeb PFLP – General Command).

                        18.

                           Devrimci Halk Kurtuluș Partisi-Cephesi – DHKP/C (jeb Devrimci Sol (Revolutionary Left), jeb Dev Sol) (Revolutionary People's Liberation Army/Front/Party).

                        19.

                           Sendero Luminoso – SL (Shining Path).

                        20.

                           Teyrbazen Azadiya Kurdistan – TAK (jeb Kurdistan Freedom Falcons, jeb Kurdistan Freedom Hawks).


title: Padomes Īstenošanas regula (ES) 2018/1072 (2018. gada 30. jūlijs), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
                  31.7.2018

                  LV

                  Eiropas Savienības Oficiālais Vēstnesis

                  L 194/27

         PADOMES ĪSTENOŠANAS REGULA (ES) 2018/1072
         (2018. gada 30. jūlijs),
         ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2014. gada 17. martā pieņēma Regulu (ES) Nr. 269/2014.

                     (2)

                     Ņemot vērā Savienības neatzīšanas politiku attiecībā uz nelikumīgo Krimas un Sevastopoles aneksiju, Padome uzskata Kerčas tilta būvniecību par vēl vienu darbību, ar ko tiek grauta Ukrainas teritoriālā integritāte, suverenitāte un neatkarība.

                     (3)

                     Šā tilta būvniecība un oficiālā atklāšana 2018. gada 15. maijā ir būtiski simboliski pasākumi, ar ko Krievijas Federācija konsolidē kontroli pār nelikumīgi anektēto Krimu un Sevastopoli un vēl vairāk izolē pussalu no Ukrainas.

                     (4)

                     Ņemot vērā minēto, tādu personu, vienību un struktūru sarakstā, kurām piemēro ierobežojošus pasākumus, kā izklāstīts Regulas (ES) Nr. 269/2014 I pielikumā, būtu jāiekļauj papildu vienības.

                     (5)

                     Tāpēc būtu attiecīgi jāgroza Regulas (ES) Nr. 269/2014 I pielikums,

               IR PIEŅĒMUSI ŠO REGULU.

            1. pants
            Šīs regulas pielikumā uzskaitītās vienības pievieno vienību sarakstam, kas iekļauts Regulas (ES) Nr. 269/2014 I pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  OV L 78, 17.3.2014., 6. lpp.

            PIELIKUMS
            Regulas 1. pantā minēto vienību saraksts:

                           Vārds

                           Identifikācijas informācija

                           Pamatojums

                           Sarakstā iekļaušanas datums

                           “42.

                              AO ‘Institute Giprostroymost – Saint-Petersburg’

                              АО Институт Гипростроймост – Санкт-Петербург

                           Adrese:

                                          7 Yablochkova street,

                                          St. Petersburg,

                                          197198, Krievija

                                       Interneta vietne: http://gpsm.ru

                                       E-pasts: office@gpsm.ru

                           Institūts AO ‘Institute Giprostroymost – Saint-Petersburg’ ir piedalījies Kerčas (Kerch) tilta būvniecībā, izstrādājot tilta konstrukciju, kas Krieviju savieno ar nelikumīgi anektēto Krimas pussalu. Tādējādi tas atbalsta nelikumīgi anektētās Krimas pussalas konsolidāciju Krievijas Federācijā, kas savukārt vēl vairāk grauj teritoriālo integritāti, suverenitāti un neatkarību.

                           31.7.2018.

                           43.

                              PJSC Mostotrest

                              ПАО Мостотрест

                           Adrese:

                                          6 Barklaya street,

                                          Bld. 5 Moscow,

                                          121087, Krievija

                              PJSC Mostotrest ir aktīvi piedalījies Kerčas tilta būvniecībā ar valsts līgumu minētā tilta uzturēšanai, kurš Krieviju savieno ar nelikumīgi anektēto Krimas pussalu. Turklāt vienība ir tādas fiziskas personas (Arkady Rotenberg) īpašumā, kura jau ir iekļauta sarakstā par tās darbībām, kas grauj Ukrainas suverenitāti (persona Nr. 92 Padomes Lēmuma 2014/145/KĀDP pielikumā). Tāpēc uzņēmums atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.

                           44.

                              JSC Zaliv Shipyard

                              Судостроительный завод “Залив”

                           Adrese:

                                          4 Tankistov street,

                                          298310 Kerch,

                                       Krima

                                       Interneta vietne: http://zalivkerch.com

                              JSC Zaliv Shipyard ir aktīvi piedalījies jaunās dzelzceļa līnijas būvniecībā, kura ved uz Kerčas tiltu, kas Krieviju savieno ar nelikumīgi anektēto Krimas pussalu. Tāpēc tas atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt grauj Ukrainas teritoriālo integritāti, suverenitāti un neatkarību.

                           31.7.2018.

                           45.

                              Stroygazmontazh Corporation (SGM Group)

                              ООО Стройгазмонтаж

                           (груп СГМ)

                           Adrese:

                                          Prospect Vernadskogo 53,

                                          Moscow,

                                          119415, Krievija

                                       Interneta vietne: www.ooosgm.com

                              Stroygazmontazh Corporation (SGM Group) ir aktīvi piedalījies Kerčas tilta būvniecībā ar valsts līgumu minētā tilta būvniecībai, kurš Krieviju savieno ar nelikumīgi anektēto Krimas pussalu.
                           Turklāt vienība ir tādas fiziskas personas (Arkady Rotenberg) īpašumā, kura jau ir iekļauta sarakstā par tās darbībām, kas grauj Ukrainas suverenitāti (persona Nr. 92 Padomes Lēmuma 2014/145/KĀDP pielikumā). Tāpēc uzņēmums atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt grauj Ukrainas teritoriālo integritāti, suverenitāti un neatkarību.

                           31.7.2018.

                           46.

                              Stroygazmontazh Most OOO

                              OOO Стройгазмонтаж-Мост

                           Adrese:

                                          Barklaya street 6, building 7,

                                          Moscow,

                                          121087, Krievija

                                 Reģistrācijas ID: 1157746088170
                           Nodokļu ID Nr. 7730018980
                           Interneta vietne: http://kerch-most.ru/tag/sgam-most
                           E-pasts: kerch-most@yandex.ru

                              Stroygazmontazh Most OOO ir galvenā līgumslēdzēja Stroygazmontazh meitasuzņēmums, kas pārvalda projektu tilta būvniecībai pāri Kerčas jūras šaurumam. Turklāt vienība ir tādas fiziskas personas (Arkady Rotenberg) īpašumā, kura jau ir iekļauta sarakstā par tās darbībām, kas grauj Ukrainas suverenitāti (persona Nr. 92 Padomes Lēmuma 2014/145/KĀDP pielikumā). Tāpēc uzņēmums atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.

                           47.

                              CJSC VAD

                              AKTSIONERNOE OBSHCHESTVO VAD

                              АО «ВАД»

                           Adrese:

                              133, Chernyshevskogo street, Vologda, Vologodskaya Oblast 160019, Krievija

                              122 Grazhdanskiy Prospect, suite 5, Liter A, St. Petersburg 195267, Krievija
                           Reģistrācijas ID: 1037804006811 (Krievija)
                           Nodokļu ID Nr. 7802059185
                           Interneta vietne: www.zaovad.com
                           E-pasts: office@zaovad.com

                              CJSC VAD ir galvenais līgumslēdzējs attiecībā uz Tavridas (Tavrida) automaģistrāles būvniecību Krimā un attiecībā uz autotransporta un pievadceļu būvniecību braukšanai pāri Kerčas jūras šaurumam. Gaidāms, ka federālā Tavridas automaģistrāle nodrošinās transporta pieejamību uz Krimu, izmantojot tādu nesen izbūvētu autoceļu sistēmu, kuri galvenokārt kalpo savienojumam ar Kerčas tiltu. Tāpēc CJSC VAD atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.”


title: Padomes Īstenošanas regula (ES) 2018/1073 (2018. gada 30. jūlijs), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā

text:
                  31.7.2018

                  LV

                  Eiropas Savienības Oficiālais Vēstnesis

                  L 194/30

         PADOMES ĪSTENOŠANAS REGULA (ES) 2018/1073
         (2018. gada 30. jūlijs),
         ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) 204/2011 (1), un jo īpaši tās 21. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2016. gada 18. janvārī pieņēma Regulu (ES) 2016/44.

                     (2)

                     Saskaņā ar Regulas (ES) 2016/44 21. panta 6. punktu Padome ir pārskatījusi minētās regulas III pielikumā izklāstīto sarakstā iekļauto personu un vienību sarakstu.

                     (3)

                     Padome secināja, ka vienai personai vairs nevajadzētu būt iekļautai Regulas (ES) 2016/44 III pielikumā izklāstītajā sarakstā iekļauto personu un vienību sarakstā.

                     (4)

                     Tāpēc būtu attiecīgi jāgroza Regulas (ES) 2016/44 III pielikums,

               IR PIEŅĒMUSI ŠO REGULU.

            1. pants
            Regulas (ES) 2016/44 III pielikumu groza tā, kā norādīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  OV L 12, 19.1.2016. 1. lpp.

            PIELIKUMS
            Regulas (ES) 2016/44 III pielikumā “Regulas 6. panta 2. punktā minēto fizisko un juridisko personu, vienību un struktūru saraksts” daļā “A. Personas” svītro 3. ierakstu (attiecībā uz ASHKAL, Omar) un attiecīgi pārnumurē atlikušos ierakstus.


title: Padomes Īstenošanas regula (ES) 2018/1074 (2018. gada 30. jūlijs), ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku

text:
                  31.7.2018

                  LV

                  Eiropas Savienības Oficiālais Vēstnesis

                  L 194/32

         PADOMES ĪSTENOŠANAS REGULA (ES) 2018/1074
         (2018. gada 30. jūlijs),
         ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2017/1509 (2017. gada 30. augusts) par ierobežojošiem pasākumiem pret Korejas Tautas Demokrātisko Republiku un ar ko atceļ Regulu (EK) Nr. 329/2007 (1) un jo īpaši tās 47. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2017. gada 30. augustā Padome pieņēma Regulu (ES) 2017/1509.

                     (2)

                     Saskaņā ar Regulas (ES) 2017/1509 47.a panta 1. punktu Padome ir pārskatījusi minētās regulas XV, XVI, XVII un XVIII pielikumā izklāstīto sarakstā iekļauto personu un vienību sarakstu.

                     (3)

                     Padome secināja, ka būtu jāatjaunina atsevišķi ieraksti attiecībā uz personām un vienībām, kas iekļautas Regulas (ES) 2017/1509 XV un XVI pielikumā.

                     (4)

                     Tāpēc būtu attiecīgi jāgroza Regulas (ES) 2017/1509 XV un XVI pielikums,

               IR PIEŅĒMUSI ŠO REGULU.

            1. pants
            Regulas (ES) 2017/1509 XV un XVI pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  OV L 224, 31.8.2017., 1. lpp.

            PIELIKUMS

               1.
               Regulas (ES) 2017/1509 XV pielikuma sadaļu “a) Fiziskās personas, kas norādītas saskaņā ar 34. panta 4. punkta a) apakšpunktu” groza šādi:

                           a)

                           esošos ierakstus pārnumurē 1.–30.;

                           b)

                           attiecīgos ierakstus aizstāj ar šādiem:

                                       Vārds, uzvārds
                                       (un iespējamie pseidonīmi)

                                       Informācija identifikācijai

                                       Sarakstā iekļaušanas datums

                                       Pamatojums

                                       “3.

                                          HYON Chol-hae (jeb HYON Chol Hae)

                                       Dzimšanas datums: 1934. gads
                                       Dzimšanas vieta: Manchuria, Ķīna

                                       22.12.2009.

                                       Korejas Tautas armijas maršals kopš 2016. gada aprīļa. Bijušais Korejas Tautas armijas Vispārīgās politikas departamenta direktora vietnieks (nelaiķa Kim Jong-Il militārais padomnieks). 2016. gada maijā Korejas Darbaļaužu partijas (KDP) 7. kongresā, kurā tika pieņemts lēmums turpināt KTDR kodolprogrammu, viņš tika ievēlēts par KDP Centrālās komitejas locekli.

                                       6.

                                          PAK Jae-gyong (jeb Chae-Kyong; PAK Jae Gyong)

                                       Dzimšanas datums: 1933. gads
                                       Pases numurs: 554410661

                                       22.12.2009.

                                       Bijušais Tautas bruņoto spēku Vispārīgās politikas departamenta direktora vietnieks un bijušais Tautas bruņoto spēku Loģistikas biroja direktora vietnieks (nelaiķa Kim Jong-II militārais padomnieks). Bija klāt KIM Jong Un veiktajā Stratēģisko raķešspēku (Strategic Rocket Force) pavēlniecības inspicēšanā. Korejas Darbaļaužu partijas Centrālās komitejas loceklis.

                                       16.

                                          KIM Jong-gak (jeb KIM Jong Gak)

                                       Dzimšanas datums: 20.7.1941.
                                       Dzimšanas vieta: Pyongyang, KTDR

                                       20.5.2016.

                                       Bijušais Korejas Tautas armijas Vispārīgās politikas departamenta direktors. Korejas Tautas armijas vicemaršals, Kim Il-Sung vārdā nosauktās Militārās universitātes rektors, Korejas Darbaļaužu partijas Centrālās militārās komisijas, kura ir viena no svarīgākajām struktūrām valsts aizsardzības jautājumos KTDR, bijušais loceklis. Šajā statusā atbildīgs par atbalsta sniegšanu KTDR kodolmateriālu, ballistisko raķešu vai citu masu iznīcināšanas ieroču programmām vai to veicināšanu.

                                       18.

                                          KIM Won-hong (jeb KIM Won Hong)

                                       Dzimšanas datums: 7.1.1945.
                                       Dzimšanas vieta: Pyongyang, KTDR
                                       Pases Nr.: 745310010

                                       20.5.2016.

                                       Ģenerālis. Korejas Tautas armijas Vispārīgās politikas departamenta pirmais direktora vietnieks. Bijušais Valsts drošības departamenta direktors. Bijušais Valsts drošības ministrs. Loceklis Korejas Darbaļaužu partijas Centrālajā Militārajā komisijā un Valsts aizsardzības komisijā, kura bija svarīga KTDR valsts aizsardzības jautājumu struktūra, pirms to reformēja par Valsts lietu komisiju (SAC); tās ir svarīgākās KTDR valsts aizsardzības jautājumu struktūras. Šajā statusā atbildīgs par atbalsta sniegšanu KTDR kodolmateriālu, ballistisko raķešu vai citu masu iznīcināšanas ieroču programmām vai to veicināšanu.

                                       21.

                                          SON Chol-ju (jeb SON Chol Ju)

                                       20.5.2016.

                                       Korejas Tautas armijas ģenerālpulkvedis. Direktora vietnieks, kas atbild par Korejas Tautas armijas organizāciju, un bijušais Gaisa spēku un pretgaisa aizsardzības spēku politiskais direktors, kas pārrauga modernizēto pretgaisa aizsardzības raķešu attīstību. Šajā statusā atbildīgs par atbalsta sniegšanu KTDR kodolmateriālu, ballistisko raķešu vai citu masu iznīcināšanas ieroču programmām vai to veicināšanu.”

               2.

                  Regulas (ES) 2017/1509 XV pielikuma sadaļā “b) Juridiskas personas, vienības un struktūras, kas norādītas saskaņā ar 34. panta 4. punkta a) apakšpunktu” esošos ierakstus pārnumurē 1.–5.

               3.
               Regulas (ES) 2017/1509 XV pielikuma sadaļu “c) Fiziskās personas, kas norādītas saskaņā ar 34. panta 4. punkta b) apakšpunktu” groza šādi:

                           a)

                           attiecīgos ierakstus aizstāj ar šādiem:

                                       Vārds, uzvārds
                                       (un iespējamie pseidonīmi)

                                       Informācija identifikācijai

                                       Sarakstā iekļaušanas datums

                                       Pamatojums

                                       “10.

                                          DJANG Tcheul Hy

                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)

                                       Dzimšanas datums: 11.5.1950.
                                       Dzimšanas vieta: Kangwon

                                       20.4.2018.

                                          DJANG Tcheul Hy kopā ar vīru KIM Yong Nam, dēlu KIM Su Gwang un vedeklu KIM Kyong Hui ir bijusi iesaistīta maldinošas finanšu prakses modelī, ar kuru varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās. Viņai piederēja vairāki bankas konti Savienībā, kurus viņas dēls KIM Su Gwang atvēra uz viņas vārda. Viņa bija iesaistīta arī vairākos bankas pārskaitījumos no savas vedeklas KIM Kyong Hui kontiem uz bankas kontiem ārpus Savienības.

                                       11.

                                          KIM Su Gwang

                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                                       Dzimšanas datums: 18.8.1976.
                                       Dzimšanas vieta: Pyongyang, KTDR

                                       20.4.2018.

                                       Ekspertu grupa KIM Su Gwang identificējusi kā Galvenā izlūkošanas biroja aģentu; minēto biroju Apvienoto Nāciju Organizācija ir iekļāvusi sarakstā. Ekspertu grupa viņu un viņa tēvu KIM Yon Nam identificējusi kā personas, kas ir iesaistījušās maldinošas finanšu prakses modelī, ar kuru varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās. KIM Su Gwang ir atvēris daudzus bankas kontus vairākās dalībvalstīs, arī uz ģimenes locekļu vārda. Savā diplomāta darbības laikā viņš ir bijis iesaistīts dažādos lielos bankas pārskaitījumos uz bankas kontiem Savienībā vai uz kontiem ārpus Savienības, tostarp uz kontiem, kas atvērti uz viņa sievas KIM Kyong Hui vārda.”;

                           b)

                           ierakstus pārnumurē 1.–6.

               4.
               Regulas (ES) 2017/1509 XVI pielikuma sadaļas “To personu, vienību vai struktūru saraksts, kas minētas 34. panta 1. un 3. punktā” apakšsadaļā “Fiziskas personas” attiecīgo ierakstu aizstāj ar šādu:

                           Vārds, uzvārds
                           (un iespējamie pseidonīmi)

                           Informācija identifikācijai

                           Sarakstā iekļaušanas datums

                           Pamatojums

                           “4.

                              JON Chol Young

                           jeb JON Chol Yong

                           Pases Nr.: 563410192
                           Diplomāts KTDR vēstniecībā Angolā
                           Dzimšanas datums: 30.4.1975.

                           22.1.2018.

                           Uzņēmuma Green Pine Associated Corporation pārstāvis Angolā un KTDR akreditēts diplomāts Angolā.

                              Green Pine iekļauts ANO sankciju sarakstā saistībā ar tā darbībām, tostarp ANO noteiktā ieroču embargo pārkāpumiem. Green Pine ir arī piedalījies sarunās par Angolas jūras spēku kuģu renovācijas līgumiem, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.”


title: Komisijas Īstenošanas regula (ES) 2018/1075 (2018. gada 27. jūlijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno apstiprinājumu darbīgajai vielai Ampelomyces quisqualis (celms AQ10) kā zema riska darbīgai vielai un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  31.7.2018

                  LV

                  Eiropas Savienības Oficiālais Vēstnesis

                  L 194/36

         KOMISIJAS ĪSTENOŠANAS REGULA (ES) 2018/1075
         (2018. gada 27. jūlijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno apstiprinājumu darbīgajai vielai Ampelomyces quisqualis (celms AQ10) kā zema riska darbīgai vielai un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar tās 20. panta 1. punktu,
         tā kā:

                     (1)

                     Komisijas Direktīva 2005/2/EK (2)
                        Ampelomyces quisqualis (celms AQ10) kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā norādītais darbīgās vielas Ampelomyces quisqualis (celms AQ10) apstiprinājums zaudē spēku 2018. gada 31. jūlijā.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums uz Ampelomyces quisqualis (celms AQ10) apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriezdamās ar otru ziņotāju dalībvalsti, sagatavoja apstiprinājuma atjaunošanas novērtējuma ziņojumu, ko 2016. gada 25. novembrī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                     (8)

                     2017. gada 20. novembrī Iestāde paziņoja Komisijai secinājumu (6) par to, vai gaidāms, ka Ampelomyces quisqualis (celms AQ10) atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2018. gada 23. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par Ampelomyces quisqualis (celma AQ10) apstiprinājuma atjaunošanu.

                     (9)

                     Pieteikuma iesniedzējam tika dota iespēja par apstiprinājuma atjaunošanas ziņojumu iesniegt komentārus.

                     (10)

                     Par vismaz viena Ampelomyces quisqualis celmu AQ10 saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji.

                     (11)

                        Ampelomyces quisqualis celma AQ10 apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīviem lietojumiem, tomēr neierobežo lietojumus, kādiem Ampelomyces quisqualis celmu AQ10 saturoši augu aizsardzības līdzekļi var tikt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai par fungicīdu.

                     (12)

                     Komisija turklāt uzskata, ka atbilstīgi Regulas (EK) Nr. 1107/2009 22. pantam Ampelomyces quisqualis celms AQ10 ir zema riska darbīgā viela [ar zemu kaitīguma pakāpi]. Ampelomyces quisqualis celms AQ10 atbilst Regulas (EK) Nr. 1107/2009 II pielikuma 5. punktā noteiktajiem nosacījumiem. Ampelomyces quisqualis celms AQ10 ir mikroorganisma celms, kura paredzamais risks cilvēkam, dzīvniekiem un videi, ņemot vērā paredzētos lietojumus, ir zems. Turklāt Ampelomyces quisqualis celms AQ10 ir tāda cilvēkam nepatogēniska mikroorganisma (sēnītes) celms, kurš arī nav radniecīgs nevienam zināmam cilvēka, dzīvnieku vai augu patogēnam un par kuru nav zināms, ka tas būtu multirezistents pret cilvēkmedicīnā vai veterinārmedicīnā izmantotiem pretmikrobu līdzekļiem.

                     (13)

                     Tāpēc ir lietderīgi atjaunot apstiprinājumu Ampelomyces quisqualis (celms AQ10) kā zema riska darbīgai vielai.

                     (14)

                     Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir nepieciešams iekļaut zināmus nosacījumus.

                     (15)

                     Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.

                     (16)

                     Komisijas Īstenošanas regula (ES) Nr. 841/2017 (7)
                        Ampelomyces quisqualis (celms AQ10) apstiprinājuma termiņu pagarināja līdz 2018. gada 31. jūlijam, lai atjaunošanas procedūru varētu pabeigt pirms vielas apstiprinājuma termiņa. Ņemot vērā, ka šīs darbīgās vielas apstiprinājuma termiņš ir 2018. gada 31. jūlijs, šī regula būtu jāpiemēro no 2018. gada 1. augusta.

                     (17)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Darbīgo vielu Ampelomyces quisqualis (celms AQ10), kas norādīta I pielikumā, apstiprina atkārtoti, ievērojot minētajā pielikumā izklāstītos nosacījumus.

            2. pants
            Īstenošanas regulas (ES) Nr. 540/2011 grozījumi
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas diena
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 1. augusta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 27. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2005. gada 19. janvāra Direktīva 2005/2/EK, ar ko groza Padomes Direktīvu 91/414/EEK, lai iekļautu Ampelomyces quisqualis un Gliocladium catenulatum kā aktīvās vielas (OV L 20, 22.1.2005., 15. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2017; 15(11):5078, 24 lpp., doi:10.2903/j.efsa.2017.5078. Pieejams tiešsaistē: www.efsa.europa.eu.

            (7)  Komisijas 2017. gada 17. maija Īstenošanas regula (ES) 2017/841, ar ko Īstenošanas regulu (ES) Nr. 540/2011 groza attiecībā uz apstiprinājuma perioda pagarināšanu darbīgajām vielām alfa cipermetrīnam, Ampelomyces quisqualis celmam AQ 10, benalaksilam, bentazonam, bifenazātam, bromoksinilam, karfentrazonetilam, hlorprofāmam, ciazofamīdam, desmedifamam, dikvatam, DPX KE 459 (flupirsulfuronmetilam), etoksazolam, famoksadonam, fenamidonam, flumioksazīnam, foramsulfuronam, Gliocladium catenulatum celmam J1446, imazamoksam, imazosulfuronam, izoksaflutolam, laminarīnam, metalaksilam-M, metoksifenozīdam, milbemektīnam, oksasulfuronam, pendimetalīnam, fenmedifāmam, pimetrozīnam, S-metolahloram un trifloksistrobīnam (OV L 125, 18.5.2017., 12. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                           Ampelomyces quisqualis (celms AQ10)

                        Neattiecas

                        Dzīvotspējīgu sporu minimālais saturs:
                        3,0 × 1012 KVV/kg

                        2018. gada 1. augusts

                        2033. gada 1. augusts

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, tiek ņemti vērā atjaunojuma apstiprināšanas ziņojumā par Ampelomyces quisqualis (celms AQ10) izteiktie secinājumi un jo īpaši tā I un II papildinājums.
                        Šajā vispārējā novērtēšanā dalībvalstis īpašu uzmanību pievērš operatoru un strādnieku aizsardzībai, ņemot vērā, ka mikroorganismus kā tādus uzskata par potenciāliem sensibilizatoriem, un nodrošinot, ka lietošanas nosacījumos ir ietverta pietiekama individuālo aizsardzības līdzekļu izmantošana.
                        Ražotājs ražošanas procesā gādā par noteiktu vides apstākļu uzturēšanu un kvalitātes kontroles analīzi.
                        Lietošanas nosacījumos attiecīgā gadījumā tiek ietverti riska mazināšanas pasākumi.

               (1)  Papildu informācija par darbīgās vielas identitāti un tās specifikācija sniegtas pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā ierakstu par Ampelomyces quisqualis (celms AQ10) svītro;

                        2)

                        D daļā iekļauj šādu ierakstu:

                                    Numurs

                                    Parastais nosaukums, identifikācijas numuri

                                       IUPAC nosaukums

                                    Tīrība (1)

                                    Apstiprināšanas datums

                                    Apstiprinājuma termiņa beigas

                                    Īpaši noteikumi

                                    “14

                                       Ampelomyces quisqualis (celms AQ10)

                                    Neattiecas

                                    Dzīvotspējīgu sporu minimālais saturs:
                                    3,0 × 1012 KVV/kg

                                    2018. gada 1. augusts

                                    2033. gada 1. augusts

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, tiek ņemti vērā apstiprinājuma atjaunošanas ziņojumā par Ampelomyces quisqualis (celms AQ10) izteiktie secinājumi un jo īpaši tā I un II papildinājums.
                                    Šajā vispārējā novērtēšanā dalībvalstis īpašu uzmanību pievērš operatoru un strādnieku aizsardzībai, ņemot vērā, ka mikroorganismus kā tādus uzskata par potenciāliem sensibilizatoriem, un nodrošinot, ka lietošanas nosacījumos ir ietverta pietiekama individuālo aizsardzības līdzekļu izmantošana.
                                    Ražotājs ražošanas procesā gādā par noteiktu vides apstākļu uzturēšanu un kvalitātes kontroles analīzi.
                                    Lietošanas nosacījumos attiecīgā gadījumā tiek ietverti riska mazināšanas pasākumi.”

               (1)  Papildu informācija par darbīgās vielas identitāti un tās specifikācija sniegtas pārskata ziņojumā.


title: Komisijas Īstenošanas regula (ES) 2018/1208 (2018. gada 27. augusts) par atsevišķu preču klasifikāciju kombinētajā nomenklatūrā

text:
                  30.8.2018

                  LV

                  Eiropas Savienības Oficiālais Vēstnesis

                  L 220/4

         KOMISIJAS ĪSTENOŠANAS REGULA (ES) 2018/1208
         (2018. gada 27. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 592/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 27. augustā.

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Elektrisks analogais aparāts (tā sauktais “skābekļa analizators”), kura darbība balstās uz sensoru, ar izmēriem aptuveni 240 × 220 × 200 mm un masu aptuveni 4,3 kg.
                        Aparāts izmanto kulonmetrisko tehnoloģiju, lai atklātu un mērītu skābekļa pēdas, un paramagnētisko tehnoloģiju, lai precīzi mērītu skābekļa procentuālo daudzumu tīras gāzes plūsmās un multigāzu vidēs. Tas ietver LCD monitoru, kas parāda mērījumu rezultātus. Aparāts spēj arī radīt skaņas un vizuālo signālu, ietver analogo un digitālo izvadu un nodrošina secīgu datu pārraidi divos virzienos.
                        Aparātu izmanto rūpnieciskajā gāzes procesu un kvalitātes kontrolē.

                        9027 10 10

                        Klasifikācija ir noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 9027 , 9027 10  un 9027 10 10  formulējumu.
                        Aparātam ir īpašības un funkcijas, kas nepieciešamas pozīcijas 9027  fizikālās vai ķīmiskās analīzes aparatūrai (gāzes vai dūmu analizatori). Sk. arī Harmonizētās sistēmas skaidrojumu par pozīciju 9027  pirmās rindkopas 8. punktu, kas attiecas uz tiem elektriskajiem gāzes vai dūmu analizatoriem gāzu noteikšanai un to satura mērīšanai, kurus izmanto koksa krāsnīs degošu vai sadegušu gāzu analīzei, kurus izmanto gāzģeneratoros, domnās u. c.
                        Klasificēšana pozīcijā 9026  pie ierīcēm un aparatūras šķidrumu vai gāzu patēriņa, līmeņa, spiediena vai citu mainīgo lielumu mērīšanai vai kontrolei nav iespējama, jo uz fizikālās vai ķīmiskās analīzes ierīcēm un aparatūru konkrētāk attiecas pozīcija 9027  (sk. arī Harmonizētās sistēmas skaidrojumu par pozīciju 9026  pirmās rindkopas d) izņēmumu).
                        Aparāts ir salikts izstrādājums 3.b) vispārīgā interpretācijas noteikuma nozīmē, un tas ir klasificējams pēc komponenta, kas nosaka izstrādājuma pamatīpašības. Skābekļa noteikšana un mērīšana gāzē tiek uzskatīta par funkciju, ka nosaka aparāta pamatīpašības.
                        Tāpēc aparāts ir klasificējams ar KN kodu 9027 10 10  pie elektroniskiem gāzu vai dūmu analizatoriem.


title: Komisijas Īstenošanas regula (ES) 2018/1207 (2018. gada 27. augusts) par atsevišķu preču klasifikāciju kombinētajā nomenklatūrā

text:
                  30.8.2018

                  LV

                  Eiropas Savienības Oficiālais Vēstnesis

                  L 220/1

         KOMISIJAS ĪSTENOŠANAS REGULA (ES) 2018/1207
         (2018. gada 27. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 27. augustā

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Izstrādājums izgatavots no karsti velmēta neleģēta tērauda ar niķeļa un sudraba sakausējuma pārklājumu.
                        Tas ir apaļa vāciņa formā (diametrs 2,7 cm) ar nedaudz pazeminātu centru, kas ievirpots caurumā, un ievirpotajā daļā ir nelielas atveres gaisam. Vāciņš ir pievienots dobai kājai ar vītni (diametrs 0,5 cm). Izstrādājuma kopējais garums ir 2,5 cm.
                        Izstrādājumu ir paredzēts izmantot par ieregulēšanas elementu īpašā joslu filtrā (joslu filtru izmanto mobilo tīklu bāzes stacijās, lai pārraidītu konkrētas frekvences signālus), izfiltrējot augstāko un zemāko frekvenci, un tas tiek ieskrūvēts joslu filtra šasijā.
                        Tas ir būtiska ieregulēšanas procesa sastāvdaļa. Ieregulēšanas procesā apaļais vāciņš kalpo par rezonatoru. Jebkādi bojājumi šā apaļā vāciņa virsmā radīs radiofrekvenču viļņu izkropļojumu.
                        Sk. attēlu (*1).

                        8517 70 00

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2. b) piezīmi un KN kodu 8517  un 8517 70 00  formulējumu.
                        Tā kā izstrādājuma uzdevums nav saturēt kopā vai nostiprināt preces, to nevar klasificēt pie skrūvēm vai bultskrūvēm. Tādējādi to nevar uzskatīt par vispārlietojamu daļu XV sadaļas 2. piezīmes nozīmē. Tāpēc klasifikācija pozīcijā 7318  nav iespējama.
                        Izstrādājums ir daļa no mobilo tīklu bāzes stacijām XVI sadaļas 2. b) piezīmes nozīmē, jo tas ir būtiski svarīgs to darbībai, ņemot vērā izstrādājuma īpašo konstrukciju un izmērus, un to nevar izmantot citām vajadzībām (sk. spriedumu lietā C-152/10, Unomedical, ECLI:EU:C:2011:402, 29. punkts).
                        Tāpēc izstrādājums ir klasificējams ar KN kodu 8517 70 00  pie aparātu balss, attēlu vai citu datu pārraidei vai uztveršanai bezvadu tīklā daļām.

               (*1)  Attēls pievienots tikai informācijai.